Ilguvos kapinės
Ilguvos kapinės – veikiančios civilinės kapinės Šakių rajone, Kriūkų seniūnijoje, Ilguvos kaime. Įsikūrusios prie Ilguvos bažnyčios (šiaurės pusėje), nuo kurios driekiasi link miškingo šlaito, besileidžiančio į Nykos upelio slėnį. Užima 1,13 ha. Kapinių priekyje, prie šventoriaus, pastatytas paminklas (aut. Vidas Cikana), skirtas paminėti parapijos 200-ąsias metines ir kraštą garsinusius kultūros šviesuolius. Kapinių pietiniame pakraštyje, miške už tvoros, auga saugomas Ilguvos ąžuolas.